Gaichirgordupas
Gaichirgordupas, seniau El Porveniras (isp. El Porvenir, kun. Gaigirgordup) – miestelis šiaurės rytų Panamoje, tokio pat pavadinimo salelėje San Blaso salyne, tuoj į rytus nuo San Blaso kyšulio. Kuna Jalos komarkos administracinis centras. Yra lėktuvų pakilimo takas, Kunų tautos muziejus, viešbutis, administraciniai pastatai, amatininkų kooperatyvas. Yra nedidelis paplūdimys. Pati Gaichirgordupo gyvenvietė nuolatinių gyventojų praktiškai neturi.